burgasdotpro/wikipedia huggingface dataset:
Radoslav Suchý

 
 
 
Radoslav Suchý (* 7. apríl 1976, Kežmarok) je bývalý slovenský reprezentant v ľadovom hokeji.
Radoslav Suchý je ženatý a má dve deti.
Klubový hokej.
Radoslav Suchý patril k defenzívnym obrancom. Je 188 cm vysoký a váži 90 kg . S vrcholovým hokejom začínal už ako 18-ročný v sezóne 1993/94 v klube HC ŠKP PS Poprad v slovenskej hokejovej extralige. V slovenskej najvyššej hokejovej súťaži však odohral iba tri zápasy a už v nasledujúcej sezóne odišiel do zámoria. 
Päť sezón strávil v nižších súťažiach, 29. septembra 1997 podpísal ako voľný agent zmluvu s klubom Phoenix Coyotes. V sezóne 1999/00 sa odohral svoju premiéru v NHL a stal sa stabilným hráčom mužstva. Svoj prvý gól v NHL strelil až vo svojom 152. zápase. V sezóne 2004/05 (počas lockoutu v NHL) hral za HK Tatravagónka Poprad v slovenskej hokejovej extralige. Na sezónu 2005/06 podpísal ročnú zmluvu s klubom NHL Columbus Blue Jackets v hodnote 1,14 mil. USD. Hral v drese s číslom 21. 
Za Columbus odohral 79 zápasov, no klubu sa nepodarilo dosiahnuť výraznejšie úspechy. Suchý sa tak rozhodol pôsobiť v Európe a podpísal zmluvu s švajčiarskym klubom ZSC Zürich Lions. V drese Zürichu získal titul v lige v roku 2008 a následne aj v Lige majstrov v roku 2009. 
Reprezentácia.
Radoslav Suchý reprezentoval Slovensko na Majstrovstvách sveta v rokoch 2000 (striebro), 2003 (bronz) a 2005 a na Zimných olympijských hrách 2006 v Turíne. Po zimných olympijských hrách sa rozhodol ukončiť svoju reprezentačnú kariéru. Odohral za Slovensko 47 reprezentačných zápasov, svoj prvý gól vsietil na olympiáde do bránky Švédska. Nosil reprezentačný dres s číslom 6.
Majstrovstvá sveta 2005.
Na majstrovstvách sveta v hokeji 2005 vo Viedni a Innsbrucku obsadila slovenská reprezentácia piate miesto. Po dobrých výkonoch v základnej skupine (Bielorusko 2:1, Rusko 3:3 a Rakúsko 8:1), postúpilo Slovensko do ďalších bojov z prvého miesta. V osemfinálovej skupine slovenská reprezentácia "vybuchla" v súboji s Českom (1:5), ďalšie dva zápasy však zvládla (Švajčiarsko 3:1, Kazachstan 3:1). V skupine skončilo Slovensko na treťom mieste za Ruskom a Českom a v štvrťfinále sa stretlo s Kanadou. Vo vynikajúcom zápase prehralo tesne 5:4 gólom Joe Thorntona, streleným 4 minúty pred koncom zápasu, a bolo vyradené z bojov o medaily. 
Radoslav Suchý odohral na majstrovstvách všetkých sedem zápasov Slovenska. V celkovom bodovaní za góly a prihrávky na góly nezískal ani bod.
Zimné olympijské hry 2006.
Slovensko skončilo na Zimných olympijských hrách 2006 na piatom mieste. Po výborných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Radoslav Suchý odohral všetkých 6 zápasov Slovenska a získal dva body za svoj prvý reprezentačný gól a za jednu prihrávku.
Martin Štrbák (hokejista)

Martin Štrbák (* 15. január 1975, Prešov) je slovenský bývalý hokejový obranca. Je rekordérom v počte štartov za , za ktoré odohral 162 zápasov v priebehu rokov 2000 až 2011.
Klubový hokej.
Je odchovancom Prešova, v priebehu ročníka 1994/95 prestúpil do Slovana Bratislava, kde hrával aj ďalšie dva roky. Bol draftovaný v roku 1993 v úvodnom drafte NHL tímom Los Angeles Kings (9. kolo, 224. miesto). Sezónu 1997/98 odohral za HK VTJ Spišská Nová Ves a ďalšiu opäť za Slovan. Pred ročníkom 1999/00 prestúpil do českej hokejovej extraligy. Prvú sezónu pôsobil v klube HC Chemopetrol Litvínov, ďalšiu v klube HC Slovnaft Vsetín, s ktorým získal majstrovský titul. V priebehu nasledujúceho ročníka 2001/02 prestúpil do klubu Lokomotiv Jaroslavľ v ruskej hokejovej superlige, pričom v rozhodujúcom finálovom zápase rozhodol o titule, keď strelil v predĺžení víťazný gól. Počas ďalšej sezóny prestúpil do HPK Hämeenlinna vo fínskej SM-liige. 
V nasledujúcej sezóne zaznamenal debut v NHL, za Los Angeles Kings (kde sa stal spoluhráčom krajanov Žigmunda Pálffyho, Jozefa Stümpela a Ľubomíra Višňovského) odohral 5 zápasov, strelil 2 góly, potom ho vedenie poslalo do farmárskeho klubu Manchester Monarchs v AHL. Po 12 odohraných zápasoch bol vymenený do Pittsburghu Penguins, kde sa prebojoval do základnej zostavy a odohral 44 stretnutí. 
V sezóne 2004/05 (počas lockoutu v NHL) odohral najskôr 14 zápasov za HC Košice v slovenskej hokejovej extralige, následne ho angažoval CSKA Moskva v ruskej hokejovej superlige. V tomto klube pôsobil ďalšie dva roky, potom prestúpil do ďalšieho ruského mužstva Metallurg Magnitogorsk. Pred sezónou 2008/09 podpísal zmluvu s českým tímom HC Moeller Pardubice. 
Reprezentácia.
Martin Štrbák reprezentoval Slovensko na deviatich svetových šampionátoch za sebou - MS 2000 (striebro), MS 2001, MS 2002 (zlato), 2003 (bronz), 2004, 2005, 2006, 2007 a 2008, čo je slovenský unikát. Zúčastnil sa aj zimných olympijských hier 2006 v Turíne. Odohral za Slovensko 153 reprezentačných zápasov a dal v nich 13 gólov. Nosí reprezentačný dres s číslom 7.
MS 2005.
Na svetovom šampionáte vo Viedni a Innsbrucku obsadila slovenská reprezentácia piate miesto. Po kvalitných výkonoch v základnej skupine (porazila Bielorusko 2:1, Rusko 3:3 a Rakúsko 8:1), postúpilo Slovensko do ďalších bojov z prvého miesta. V osemfinálovej skupine slovenská reprezentácia prehrala v súboji s Českom (1:5), ďalšie dva zápasy vyhrala (Švajčiarsko 3:1, Kazachstan 3:1). V skupine skončilo Slovensko na treťom mieste za Ruskom a Českom a v štvrťfinále sa stretlo s Kanadou. V dramatickom zápase prehralo 5:4 gólom Joe Thorntona, streleným 4 minúty pred koncom zápasu, a bolo vyradené z bojov o medaily. Martin Štrbák nastúpil vo všetkých siedmich zápasoch Slovenska a získal celkovo 7 bodov za 2 góly (Rakúsku a Česku) a 5 prihrávok na gól.
ZOH 2006.
Slovenská reprezentácia dosiahla na ZOH 2006 piate miesto. Po kvalitných výkonoch v základnej skupine, ktorú vyhralo bez straty bodu, bolo vyradené v štvrťfinále Českom. Martin Štrbák odohral všetkých 6 zápasov Slovenska, nebodoval.
Rodina.
Martin Štrbák je ženatý a má dvoch synov - Martina a Maxima.
René Vydarený

René Vydarený (* 6. máj 1981, Bratislava) je slovenský hokejový obranca.
Klubový hokej.
S hokejom začínal v Slovane Bratislava. V roku 1999 bol draftovaný v úvodnom drafte NHL klubom Vancouver Canucks v 3. kole ako 69. v poradí. Od sezóny 1999/00 odohral päť rokov v nižších zámorských súťažiach. V ročníku 2004/05 počas lockoutu v NHL pôsobil v Slovane Bratislava, klub porazil v semifinále play-off Duklu Trenčín a vo finále HKm Zvolen, získal majstrovský titul.
Od sezóny 2005/06 bol hráčom HC České Budějovice v českej extralige, koncom októbra 2009 ho vedenie vymenilo do Sparty Praha za Stanislava Hudeca. Od ďalšej sezóny znovu hral za České Budějovice, pred ročníkom 2013/14 sa klub presťahoval do Hradca Králové a má názov Mountfield HK.
Reprezentácia.
Reprezentoval na posledných Majstrovstvách Európy do 18 rokov, ktoré sa konali v roku 1998, slovenský výber obsadil 6. miesto. O rok na neskôr, na prvých majstrovstvách sveta v tejto vekovej kategórii v roku 1999 pomohol vybojovať bronzovú medailu. Zúčastnil sa aj na majstrovstvách sveta do 20 rokov v rokoch 2000 (9. miesto) a 2001 (8. miesto).
V seniorskej slovenskej reprezentácii odohral 105 zápasov, strelil 5 gólov. Nosí dres číslo 23.
MS 2005.
Na svetovom šampionáte vo Viedni a Innsbrucku obsadila slovenská reprezentácia 5. miesto, keď vo štvrťfinále prehrala s Kanadou 4:5. Vydarený odohral všetkých sedem zápasov, nebodoval.
MS 2006.
Na MS v Rige sa Slovensko umiestnilo na ôsmom mieste. Vo štvrťfinále bolo opäť vyradené Kanadou. Vydarený odohral všetky zápasy, strelil jeden gól.
MS 2008.
Na MS 2008 v Kanade Slovensko nepostúpilo zo základnej skupiny po prehrách s Nemeckom a Fínskom. René Vydarený bol dopísaný na súpisku spolu s Jurajom Mikúšom pred zápasmi so Slovinskom o udržanie, keď nahradil Petra Podhradského. Slovensko vyhralo 5:1 a 4:3 (po samostatných nájazdoch), udržalo sa v najvyššej kategórii.
MS 2009.
Tréner Ján Filc ho nominoval na svetový šampionát vo Švajčiarsku. Slovensko nepostúpilo do štvrťfinále a obsadilo 10. miesto. Vydarený zaznamenal na šampionáte jednu asistenciu.
MS 2012.
Tréner Vladimír Vůjtek ho nominoval na MS vo Štokholme a Helsinkách. Nastupoval v tretej obrannej formácii s Tomášom Starostom. Slovensko sa prekvapivo prebojovalo až do finále, v ktorom prehralo s Ruskom a získalo striebornú medailu.
MS 2013.
Bol nominovaný aj na MS 2013, pričom nastupoval v tretej obrannej formácii s Milanom Jurčinom. Skóroval v zápasoch základnej skupiny proti Lotyšsku a USA. Slovensko prehralo vo štvrťfinále s Fínskom 3:4 a obsadilo 8. miesto. Vydarený nebol na šampionáte ani raz vylúčený.
Štatistika na významných podujatiach.
"(štatistické údaje sú z 1. júna 2014)"
Vladimír Országh

Vladimír Országh (* 24. máj 1977, Banská Bystrica, Slovensko) je bývalý slovenský hokejový útočník, v súčasnosti tréner.
Klubový hokej.
V roku 1995 bol draftovaný vo vstupnom drafte NHL klubom New York Islanders v 5. kole ako 106. v poradí. V NHL debutoval v sezóne 1997/98. Hráčom Islanders bol ďalšie dve sezóny, spolu však za tento klub odohral iba 34 zápasov. Počas ročníka 2000/01 pôsobil v Djurgårdens IF Hockey vo švédskej Elitserien, bol druhým najlepším strelcom základnej časti, s mužstvom vybojoval majstrovský titul.
Pred sezónou 2001/02 prestúpil do Nashville Predators, kde sa stal stabilným hráčom a jednou z opôr. 
V ročníku 2004/05 počas lockoutu v NHL hral za HKm Zvolen v slovenskej extralige, klub sa prebojoval do finále play-off, kde prehral so Slovanom Bratislava. Nasledujúci ročník začal neskôr kvôli doliečovaniu zranenia kolena z majstrovstiev sveta. V októbri uzavrel kontrakt na šesť mesiacov s klubom švédskej Elitserien Luleå HF. 
V roku 2006 podpísal zmluvu s klubom NHL St. Louis Blues. Nasledujúcu sezónu 2006/07 vynechal kvôli zraneniu kolena. V sezóne 2007/08 nastúpil na jeden zápas z HC ’05 Banská Bystrica počas ktorého sa mu obnovilo jeho zranenie. Pred sezónou 2009/10 ohlásil opäť návrat, ale pre pretrvávajúce problémy s kolenom oznámil 30. decembra 2009 definitívne ukončenie kariéry.
Reprezentácia.
Hral na majstrovstvách sveta MS do 20 rokov B-kategórie v roku 1995, kde Slovensko obsadilo druhé miesto a postúpilo do najvyššej kategórie.
V seniorskej kategórii reprezentoval na majstrovstvách sveta nepretržite v rokoch 2001, 2002 (zlato), 2003 (bronz), 2004 a 2005. Spolu v slovenskej reprezentácii odohral 60 zápasov, strelil 10 gólov. Nosil reprezentačný dres s číslom 16. 
MS 2001.
Na šampionáte v Nemecku slovenský reprezentačný výber obsadil 7. miesto po prehre s Českom vo štvrťfinále. Országh zaznamenal 2 góly a 5 asistencií, bol najproduktívnejším hráčom svojho mužstva.
MS 2002.
Najvýznamnejší reprezentačný gól strelil na MS 2002 v semifinálovom zápase proti Švédsku, keď skočil na ľad z trestnej lavice a prekonal Tommyho Sala, znížil stav na 1:2, Slovensko napokon zápas vyhralo 3:2 po samostatných nájazdoch. Vo finále porazilo Rusko 4:3 a stalo sa prvý raz v histórii majstrom sveta.
Trenérské pôsobenie.
Od novembra 2013 do mája 2015 bol asistentom reprezentačného trénera Vladimíra Vůjtka
Východné Prusko

Východné Prusko bola jedna z oficiálnych provincií Pruska. Nachádzalo sa medzi riekami Visla a Nemunas pri morskom pobreží. Hlavné mesto Kráľovec (po nemecky Königsberg, dnes Kaliningrad). Malo rovinatý povrch a nachádzalo sa tu veľa jazier a borovicových lesov.
Je to územie, ktoré pôvodne dalo meno celému Prusku, pretože tu v rokoch 1226 - 1283 Rád nemeckých rytierov podmanil pohanských Prusov. Do roku 1525 to bolo územie Rádu nemeckých rytierov, potom svetské vojvodstvo pod poľskou nadvládou. Roku 1618 pripadlo definitívne Brandenbursku (brandeburským Hohenzollernovcom; už od 16. storočia boli poverení správou územia), čím vznikol základ budúceho veľkého Pruska. Názov „Východné Prusko“ (dovtedy Prusko, staré Prusko) bol zavedený v roku 1773.
Roku 1919, po prvej svetovej vojne, bolo územie oddelené od zvyšného Nemecka tzv. poľským koridorom. 
V medzivojnovom období malo 39 076 km², v 30. rokoch 20. storočia 2,3 miliónov obyvateľov. Významný bol chov koní, jantárový priemysel, rybolov, pestovanie obilia a zemiakov. Časti („vládne okresy“): Západné Prusko, Kráľovec, Olsztyn (po nem. Allenstein), Gusev (po nem. Gumbinnen).
Po druhej svetovej vojne severná polovica pripadla ZSSR (dnes Rusko) - tzv. Kaliningradská enkláva a južná polovica pripadla Poľsku.
Názov hostiteľa

Názov hostiteľa (iné názvy: meno hostiteľa, hostiteľský názov, hostiteľské meno, hostname, v slangu aj: meno stroja, názov stroja; angl. "host name, hostname") je unikátne meno počítača, pod ktorým je známy na počítačovej sieti. Používa sa na identifikáciu jednotlivého počítača pri elektronickej komunikácii (napr. e-mail, Usenet news a pod.)
V lokálnych sieťach je názov hostiteľa zvyčajne jedno slovo, napr. „pc01“, „katka“, „r2d2“.
Na Internete je názov hostiteľa kombinácia lokálneho názvu počítača a domény. Napríklad „sk.wikipedia.org“ pozostáva z lokálneho mena („sk“) a doménového mena "wikipedia.org". Touto kombináciou vzniká FQDN (Full Qualified Domain Name). To sa dá preložiť na adresu IP pomocou lokálneho hosts súboru, služby NIS alebo systémom DNS. Počítač môže mať niekoľko názvov (aliasov), no jedno je určené ako kanonické, teda také, ktoré daný počítač sám používa.
Často je možné uhádnuť názov hostiteľa v rámci nejakej organizácie. Väčšinou majú totiž počítače názvy podľa služieb, ktoré poskytujú (napr. anonymné FTP či World Wide Web). Vezmime doménu „example.com“. Potom možno hádať mená strojov a pridávať ich pred názov domény, napr. „www.example.com“, „ftp.example.com“. Na overenie platnosti daného mena jednoducho použijeme napr. program ping.
Názov hostiteľa možno použiť aj na fyzickú identifikáciu počítača v rámci organizácie, môže obsahovať kód úseku, kde sa nachádza, číslo kancelárie a pod. Častejšie sa však používajú názvy kreslených postavičiek, mená zvierat, či ľudí, mytologické odkazy, postavy zo sveta fantasy, Sci-Fi, Star Treku, Star Wars a pod.
Peter Pucher

 Peter Pucher (* 12. august 1974, Prešov) je slovenský hokejový útočník. Hráva na poste centra. Jeho starší brat René Pucher bol tiež hokejista. 
Klubový hokej.
S hokejom začínal v Prešove. Tu odohral svoje prvé dve extraligové sezóny 1993/94 a 1994/95. Nasledujúcu sezónu hral za ŠKP Poprad a ďalšie tri za HC Košice (spolu s bratom Reném), v poslednej klub vybojoval majstrovský titul. 
Po tomto úspechu prestúpil do HC Znojemští Orli v českej extralige, kde vytvoril produktívnu dvojicu s Marekom Uramom. V roku 2001 sa stal kapitánom klubu. Zotrval v ňom až do sezóny 2006/07, v priebehu ktorej sa stal hráčom HC Moeller Pardubice. 
Počas ročníka 2008/09 prestúpil do HC Kometa Brno v 1. ČHL, mužstvu pomohol vybojovať postup do extraligy. S platom 250 000 Kč patril k najdrahším hráčom mužstva. V nasledujúcej sezóne vypadol zo základnej zostavy a v novembri 2009 ho angažoval slovenský extraligový klub HKm Zvolen.
Od ročníka 2011/12 hráva opäť za HC Znojemští Orli, tentoraz v rakúskej hokejovej lige EBEL.
Reprezentácia.
V reprezentácii debutoval vo februári 1995, keď ho nominoval tréner Július Šupler. Reprezentoval na siedmich majstrovstvách sveta – v rokoch 1997, 1998, 1999, 2000 (striebro), 2001, 2002 (zlato) a 2005. Spolu odohral 144 zápasov, v ktorých strelil 24 gólov. Nosil dres s číslom 33.
Štatistika na významných podujatiach.
"(štatistické údaje v článku sú z 13. novembra 2013)"
Santana (hudobná skupina)

Santana je americká rocková skupina, ktorá vznikla v San Franciscu v roku 1966. Skupina hrá predovšetkým hard rock, blues-rock a jazz rock, pričom je popredným predstaviteľom latin rocku. Založil ju mexicko-americký gitarista Carlos Santana. Skupina si získala pozornosť verejnosti so skladbou „Soul Sacrifice“, s ktorou vystúpila na festivale Woodstock v roku 1969. Ich prvý album s názvom "Santana" sa vďaka tomuto vystúpeniu stal hitom. Neskôr ho nasledovali albumy "Abraxas" a "Santana III".
V roku 1998 bola skupina Santana uvedená do Rock and Roll Hall of Fame v zostave Carlos Santana, Jose Areas, David Brown, Gregg Rolie, Mike Carabello a Michael Shrieve. Skupina počas svojej existencie vyhrala deväť cien Grammy a tri ceny Latin Grammy. V roku 1988 vyhral frontman Carlos Santana cenu Grammy za svoju sólovú kariéru. Dodnes skupina predala viac ako 100 miliónov nahrávok po celom svete, vďaka čomu sa stala jednou z najpredávanejších hudobných skupín všetkých čias.
Sofistika

Sofistika môže byť:
Komenský

Komenský môže byť:
Matej I.

Matej Korvín alebo Matej I. (po rumunsky "Matei Corvin"; v modernej maďarčine "Hunyadi (Corvin) Mátyás" alebo len "Mátyás király"; * 23. február 1443, Kluž – 6. apríl 1490, Viedeň) bol v rokoch 1458 až 1490 uhorský a chorvátsky kráľ, od roku 1486 rakúsky vojvoda a od roku 1469 si nárokoval aj titul českého kráľa. 
Životopis.
Matej Korvín pochádzal z rodu Huňadyovcov a jeho otec Ján Huňady bol najbohatším veľmožom v Uhorsku. Za Matejovej vlády došlo k ekonomickému a kultúrnemu rozkvetu krajiny. Bojoval s Jiřím z Poděbrad a Fridrichom III., dobyl Sliezsko, Lužicu a Moravu a dal sa tam korunovať za českého kráľa (ako protikráľ). Dobyl aj Dolné Rakúsko a svojím sídlom urobil Viedeň. V roku 1465 založil v Bratislave Universitas Istropolitana a v roku 1480 aj univerzitu v Pešti.
Za svoje poslanie považoval likvidáciu bratríckych skupín na Slovensku. V máji 1458 pri Blatnom Potoku porazili kráľovské vojská bratríkov. Posledný bratrícky tábor zničili v roku 1467 pri Veľkých Kostoľanoch. Vodcu bratríkov Švehlu a ďalších kapitánov dal popraviť. Radových vojakov prijal do svojho „čierneho pluku“ ako žoldnierov. Vojsko tvorili bývalí Jiskrovi a bratrícki bojovníci, približne 20 000 až 30 000 mužov. Po likvidácii vnútorného nepriateľa a dobytí Nitry v roku 1472, podnikol tri výpravy proti Osmanskej ríši, v ktorých dosiahol iba čiastočné úspechy. K rozvoju vzdelanosti počas jeho vlády výrazne prispela jeho manželka Beatrix Aragónska, dcéra neapolského kráľa. Manželia boli veľmi vzdelaní a vzdelanosť aj podporovali. Do krajiny pozývali zahraničných, najmä talianskych umelcov, staviteľov a učencov. Matej sa usiloval zabezpečiť si potomstvo a tak s rakúskou meštiankou Barbarou Edelpack mal nemanželského syna Jána Korvína.
Do uhorského kráľovstva za vlády Mateja Korvína prenikali myšlienky humanizmu a renesancie. Z domácich učencov bol známy Vavrinec Koch z Krompách. Vybudovali slávnu knižnicu "Bibliotéku Corvinianu" (preklady antických diel), ktorá bola postavená v renesančnom slohu v Budíne.
Matej zomrel 6. apríla 1490 vo Viedni. Príčinou smrti bolo rozčúlenie, keď mu služobníctvo donieslo neumyté figy. Dostal mozgovú mŕtvicu a o dva dni jej podľahol. Po jeho smrti bol za kráľa zvolený Vladislav II. Jagelovský, ktorý bol od roku 1471 českým kráľom. Vladislav bol zvolený uhorskými stavmi, ktoré nerešpektovali Matejovu vôľu, aby sa kráľom stal jeho nemanželský syn Ján Korvín. 
Ako jeden z mála uhorských panovníkov sa uchoval v pamätiach a povestiach ako dobrý kráľ. O tejto tradícii svedčí aj slovenský preklad výsadnej listiny pre dedinu Svinná, ktorú dali v 17. storočí vyhotoviť miestni šoltýsi. Prekladateľ v listine tituluje Mateja Korvín aj ako slovenského kráľa: "My Mattias z milosti Boží král uherský, slovenský a český".
Popúšťanie

Popúšťanie je rozžeravenie ocele a jej pomalé ochladzovanie. Používa sa hlavne po kalení, aby sa uvoľnili vnútorné napätia v materiáli (preto sa tak aj volá). Pri popúšťaní sa oceľ zahreje na asi 300 až 600°C (nie viac ako 723 °C) a potom sa buď znovu zakalí, alebo voľne ochladí na normálnu teplotu. Doba popúšťania môže byť rádovo hodiny.
Cieľom je odstrániť alebo zmenšiť vnútorné napätia po kalení a upraviť mechanické vlastnosti na požadované hodnoty. Robí sa hneď po kalení. 
Rozdelenie.
Štádiá pri popúšťaní:
Žíhanie (metalurgia)

Žíhanie je spôsob tepelného spracovania zliatin, ktorého cieľom je zmena mechanických vlastností materiálu vyvolaná zmenou jeho mikroskopickej štruktúry pri vysokej teplote. Žíhanie sa robí obyčajne v 3 krokoch:
Niekedy je žíhanie tvorené aj viac ako 3 krokmi, takýto postup sa nazýva "žíhací program".
Zahrievanie/ochladzovanie sa robí buď horúcim vzduchom alebo v soľnom kúpeli. Teplota žíhania je blízka teplote začiatku tavenia materiálu, ale nikdy ju nesmie prekročiť. Cieľom žíhania je zvýšenie húževnatosti, ťažnosti, medze pevnosti.
Žíhanie sa používa v spojení s oceľou a liatinou, je ho možné využiť aj pre iné zliatiny.
Procesy.
Pri žíhaní sa využíva schopnosť difúzie atómov, ktoré z pôvodne nerovnovážneho stavu na začiatku difundujú do stavu rovnovážneho. Hnacím motorom procesu je dostatočne vysoká teplota žíhania. Difúzny pohyb atómov mení rozloženie a množstvo dislokácií - porúch kryštalickej mriežky, ktoré bránia deformácii, čo má za následok zvýšenie ťažnosti. Žíhanie prebieha vo viacerých fázach. 
Druhy žíhania ocelí.
S prekryštalizáciou:
Bez prekryštalizácie:
Normalizačné žíhanie.
Pri 30-50 °C nad ACM s následnou výdržou na tejto teplote niekoľko minút až hodín a vychladnutie na pokojnom vzduchu. 
Odstraňujú sa ním nerovnosti štruktúry spôsobené predošlým spracovaním (napr. valcovaním alebo kovaním). Dokážeme ním urobiť rovnomernú štruktúru zrna. Pri podeutektoidných oceliach je štruktúra lamelárny perlit a ferit. Pri nadeutektoidných je štruktúra perliticko-cementitická vzniká tzv. cementitická sieťovina. Žíhajú sa napr. výkovky, plechy. Normalizačné žíhanie je príprava pred kalením.
Pri tejto teplote prebieha difúzia uhlíka v oceli až pokiaľ sa nedosiahne rovnovážny stav. Po napr. valcovaní je zrnová štruktúra sploštená. Normalizačným žíhaním sa zase dosiahne zhruba guľovité zrno.
Ďalšie druhy.
Rozpúšťacie žíhanie.
Rozpúšťacie žíhanie sa používa pri vytvrditeľných zliatinách ako je napríklad dural, ako prvý krok vytvrdzovania. Pri tomto žíhaní sa zliatina ohrieva na teplotu vyššiu ako zodpovedá maximálnej rozpustnosti pri danom zložení, ale zároveň pod teplotu solidu (začiatok tavenia). Na tejto teplote sa zotrvá dovtedy, kým nevznikne homogénny tuhý roztok. Teplotu rozpúšťacieho žíhania je potrebné udržiavať v čo najužšom intervale v tolerancii 5 °C.
Slovinský potok

Slovinský potok je potok na Spiši, na území okresu Spišská Nová Ves. Je to pravostranný prítok Hornádu a má dĺžku 17 km. 
Na hornom toku preteká Lacemberskou dolinou. Oblasť v údolí potoka okolo obce Slovinky je starou baníckou oblasťou, ktorej stopy možno dodnes pozorovať v starých haldách, odvaloch a opustených štôlňach.
"Prameň:" vo Volovských vrchoch, v podcelku Hnilecké vrchy, na východnom svahu vrchu Bukovec (1 126,7 m n. m.) v nadmorskej výške okolo 1 060 m n. m.
"Smer toku:" na hornom toku na východ, potom sa stáča na severovýchod a za obcou Slovinky viac-menej na sever
"Geomorfologické celky:" Volovské vrchy, podcelok Hnilecké vrchy
"Prítoky:" 
sprava: Haladej, Došťavná, Duch, Jozefka, Holica, Banský potok, potok spod Ostrého vrchu (1 082,0 m n. m.) - Ostrý, Gelnický potok, spod Krompašského vrchu (1 024,8 m n. m.), Krompašský potok; 
zľava: Brodok, Svatíkov, Hrbok, Poráčsky potok, potok spod Bielej skaly (926,0 m n. m.) a Jarček
"Ústie:" do Hornádu na území mesta Krompachy v nadmorskej výške 360,6 m n. m.
"Obce:" Slovinky, osada Dolina, mesto Krompachy
Jaroslav Obšut

Jaroslav Obšut (* 3. september 1976, Prešov) je bývalý slovenský hokejový obranca.
Klubový hokej.
Už ako osemnásťročný odišiel do zámoria, kde pôsobil 10 rokov predovšetkým v nižších súťažiach SJHL, WHL, ECHL, AHL a IHL. V roku 1995 si ho vybralo vo vstupnom drafte NHL mužstvo Winnipeg Jets v 8. kole ako 188. v poradí. V NHL debutoval počas ročníka 2000/01, za St. Louis Blues odohral 4 zápasy. V nasledujúcej sezóne odohral 3 stretnutia za Colorado Avalanche, ale ďalšie dva roky opäť pôsobil vo farmárskom mužstve. Preto sa rozhodol pre návrat do Európy, od sezóny 2004/05 bol hráčom klubu Luleå HF vo švédskej Elitserien. Nosil dres s číslom 43. V máji 2009 podpísal dvojročnú zmluvu s mužstvom KHL HC Spartak Moskva. Po skončení zmluvy sa na rok upísal mužstvu KHL CHK Dynama-Minsk. V máji 2012 podpísal zmluvu s ukrajinským klubom HC Donbas Doneck, ktorý trénoval Július Šupler, bol kapitánom mužstva. V 23 odohraných zápasoch zaznamenal šesť bodov za gól a päť asistencií. Začiatkom novembra s ním vedenie ukončilo spoluprácu. Odohral sedem zápasov za extraligový HKm Zvolen. Následne sa vrátil do Spartaku Moskva. V súčasnosti oblieka dres HC Bratislava, ktorý hrá v prvej lige 
Reprezentácia.
Reprezentoval na ZOH 2002 v Salt Lake City, Svetovom pohári 2004, MS 2005 a 2009. Spolu odohral v slovenskej reprezentácii 37 zápasov, strelil 1 gól - v prípravnom zápase proti Lotyšsku pred MS 2009. Nosí reprezentačný dres s číslom 43. 
MS 2005.
Na svetovom šampionáte vo Viedni a Innsbrucku obsadila slovenská reprezentácia piate miesto. Po kvalitných výkonoch v základnej skupine (Bielorusko 2:1, (Rusko 3:3 a (Rakúsko 8:1), postúpilo Slovensko do ďalších bojov z prvého miesta. V osemfinálovej skupine prehralo s Českom (1:5), ďalšie dva zápasy vyhralo (Švajčiarsko 3:1, Kazachstan 3:1). V skupine skončilo na treťom mieste za Ruskom a Českom, vo štvrťfinále prehralo s Kanadou v dramatickom zápase 4:5 gólom Joe Thorntona. 
Jaroslav Obšut sa dostal do reprezentačného kádra na majstrovstvá sveta dodatočne po zranení Ivana Majeského. Nastúpil v troch zápasoch osemfinálovej skupiny a vo štvrťfinále, nebodoval.
MS 2009.
Tréner Ján Filc ho nominoval na MS 2009 vo Švajčiarsku. Slovensko nepostúpilo z osemfinálovej skupiny a obsadilo 10. miesto. Obšut na podujatí zaznamenal asistenciu a tri plusové body.
Juraj Štefanka

Juraj Štefanka (* 28. január 1976, Nitra) je bývalý slovenský hokejový útočník, mladší brat Miroslava Štefanku.
Klubový hokej.
S hokejom začínal v klube MHC Plastika Nitra, kde hrával v sezónach 1994/95 až 1998/99 . Ďalšie dva roky odohral v Slovane Bratislava. Následne pôsobil v českej hokejovej extralige. V ročníku 2001/02 hral za HC Energie Karlovy Vary, v ďalšom za HC Lasselsberger Plzeň. Nasledujúcu sezónu začal v Kladne, po desiatich zápasoch prestúpil do HC Vítkovice Steel. V závere základnej časti sezóny 2005/06 bol poslaný na hosťovanie do Znojma výmenou za Mareka Urama. Ďalšiu sezónu začal v ruskom Neftechimik Nižnekamsk, kde však odohral len 14 zápasov a prestúpil do českého klubu HC Oceláři Třinec. V priebehu play-off patril medzi najlepších strelcov súťaže.
Pred ročníkom 2008/09 prestúpil do HC Vítkovice, kde odohral dva roky. Ďalšiu sezónu začal v Slavii Praha, v jej priebehu prestúpil do BK Mladá Boleslav. Ďalší ročník pôsobil opäť vo Vítkoviciach, od sezóny 2012/13 hrá za francúzsky HC Rouen.
Reprezentácia.
Juraj Štefanka reprezentoval na svetových šampionátoch v rokoch 2004, 2005 a 2009. Spolu odohral v slovenskej reprezentácii 55 zápasov, strelil 14 gólov. Nosil dres s číslom 20.
Tréner Ján Filc ho nominoval na MS 2009 vo Švajčiarsku.
Nick Cave

Nicholas Edward Cave AO (* 22. september 1957, Warracknabeal, Austrália) je austrálsky spevák, textár, básnik a herec.
Spoluzakladal "The Boys Next Door", koncom sedemdesiatych rokov sa premenovali na "The Birthday Party".
V roku 1984 sa "The Birthday Party" rozpadla a jej dvaja členovia Nick Cave a Mick Harvey založili skupinu Nick Cave &amp; The Bad Seeds, ku ktorej patrili aj Blixa Bargeld, gitarista v Einstürzende Neubauten, Barry Adamson, Hugo Race a Anita Lane.
V marci 2008 dostal čestný doktorát na Monash University v Melbourne za propagáciu Austrálie po celom svete. V rokoch 1977 – 78 navštevoval na univerzite "Caulfield Institute of Technology", štúdium však nedokončil, pretože sa začal venovať hudbe.
Diskografia.
Albumy nahrané so skupinou The Bad Seeds
Filmografia.
Nick Cave účinkoval vo filmoch Wima Wendersa:
V roku 1991 sa objavil po boku Brada Pitta a Samuela L. Jacksona vo filme Johnny Suede režiséra Toma DiCilla.
František Hossa

František Hossa (* 13. september 1954, Smižany) je bývalý hokejový obranca a bývalý hlavný tréner slovenskej reprezentácie v ľadovom hokeji. Viedol slovenské mužstvo na MS 2003 (bronz), 2004 (4. miesto), 2005 (5. miesto), 2006 (8. miesto) a na Olympijských hrách v Turíne (5. miesto). 
Po olympiáde Františkovi Hossovi skončila zmluva. SZĽH ju predĺžil ešte do konania Majstrovstiev sveta 2006 v Lotyšsku. Krátko po šampionáte potvrdil svoj odchod a o niekoľko dní bol vymenovaný za generálneho manažéra Dukly Trenčín. 19. novembra 2006 sa stal hlavným trénerom klubu slovenskej extraligy HK Aquacity ŠKP Poprad. V Poprade skončil 17. septembra 2008 po nepresvedčivých výkonoch v prvých piatich kolách Slovnaft Extraligy v ročníku 2008/2009.
Zúčastnil sa aj MS 2007 - vo funkcii generálneho manažéra. 
Popritom bol členom výkonného výboru a predsedom trénersko-metodickej komisie SZĽH. V júni 2007 sa pôsobenia v SZĽH vzdal, ako dôvod uviedol klubové vyťaženie. 
Od júla 2008 bol asistentom slovenského reprezentačného trénera Jána Filca (spolu s Ľubomírom Pokovičom).
Rodina.
Obaja synovia Marián (Chicago Blackhawks) a Marcel (Dinamo Riga) sú hokejisti.
Externé odkazy.
František Hossa na eliteprospects.com
Ján Filc

Ján Filc (* 19. február 1953, Bratislava) je bývalý slovenský hokejový brankár, ktorý po ukončení aktívnej kariéry pôsobí ako hokejový tréner. V rokoch 20002002 a opätovne v 20092010 viedol slovenskú reprezentáciu. Jeho brat Marian bol reprezentantom ČSSR v krasokorčuľovaní.
Súkromný život.
Filc vyrastal s rodinou v chudobnejších pomeroch v Bratislave na Tehelnom poli.
Hráčska kariéra.
Od jedenástich rokov sa venoval hokeju ako brankár. V rokoch 1971 a 1972 získal dve bronzové medaily na MS juniorov.
Dva roky pôsobil v hlavnom mužstve Slovana Bratislava. Po ukončení vysokej školy prestúpil do Plastiky Nitra, kde hrával 10 rokov (s výnimkou ročného pôsobenia v Poprade v rámci povinnej vojenskej služby). Aktívnu kariéru ukončil ako 31-ročný pre pracovné povinnosti.
Jeho syn Róbert bol takisto hokejový brankár.
Trénerská kariéra.
V roku 1998 sa stal trénerom slovenskej reprezentácie do 20 rokov, o rok neskôr s ňou získal bronzovú medailu na MS vo Winnipegu.
Od 15. júna 1999 pôsobil ako tréner seniorskej slovenskej reprezentácie. Na svetovom šampionáte v roku 2000 v Petrohrade sa slovenské hokejové mužstvo umiestnilo na druhom mieste a získalo prvú medailu pre Slovensko. 
O dva roky na MS v Göteborgu sa slovenská hokejová reprezentácia stala víťazom šampionátu. Po tomto historickom úspechu slovenského hokeja Filc ukončil svoju trénerskú kariéru a stal sa členom Výkonného výboru Slovenského zväzu ľadového hokeja. Trénerom slovenskej reprezentácie sa po ňom stal František Hossa, pričom zmluva obsahovala klauzulu, že Filc ešte bude hlavným trénerom na Svetovom pohári 2004. Na tomto podujatí mužstvo obsadilo 8. miesto. 
4. júna 2008 SZĽH rozhodol o ukončení trénerského pôsobenia Júliusa Šuplera pri slovenskej reprezentácii, pričom Filc sa spomínal ako jeho možný nástupca (popri zámorských tréneroch). 26. júna bol vymenovaný za reprezentačného trénera (s platnosťou od 1. júla).
Ján Filc je najúspešnejším slovenským hokejovým trénerom v histórii, keď za štyri roky počas ktorých viedol reprezentáciu, dokázal získať dve medaily z majstrovstiev sveta - striebornú a zlatú.
Iné aktivity.
Popri pôsobení vo Výkonnom výbore SZĽH sa venuje podnikaniu a v decembri 2004 sa stal predsedom novozaloženej "Slovenskej únie športu".
Róbert Švehla

Róbert Švehla (* 2. január 1969, Martin) je bývalý česko-slovenský a slovenský reprezentant v ľadovom hokeji. Počas svojej aktívnej kariéry hrával na pozícií obrancu. Po skončení aktívnej kariéry pôsobil ako hokejový funkcionár.
Klubový hokej.
Bol hráčom Dukly Trenčín (19891992, 132 zápasov, 43 gólov), Malmö (199295), Florida Panthers (19952002) a Toronto Maple Leafs (200203). Patril k tzv. železným hráčom v NHL a je najproduktívnejším obrancom v histórií Floridy Panthers. Draftoval ho klub Calgary Flames v roku 1992 v 4. kole zo 78. miesta. V NHL odohral 655 zápasov, vsietil 68 gólov. 
Reprezentácia.
Držiteľ bronzových medailí z MS 1992 a 2003 a zo ZOH 1992. Reprezentoval Česko-Slovensko i Slovensko. 
Po ukončení aktívnej kariéry sa stal asistentom trénera slovenského reprezentačného družstva v ľadovom hokeji. Pôsobil v tejto funkcii na Majstrovstvách sveta v roku 2005. 
Dňa 18.8.2015 ho Výkonný výbor SZĽH vymenoval za generálneho manažéra Slovenskej reprezentácie.
Adam Svoboda

Adam Svoboda (* 26. január 1978, Brno† 7. máj 2019) bol český hokejový brankár.
Klubový hokej.
V sezóne 2004/05 chytal za klub Norimberg Ice Tigers v nemeckej hokejovej lige, v nasledujúcej vystriedal tri kluby: Lada Togliatti, HC Moeller Pardubice a Timrå IK.
Reprezentácia.
Reprezentoval Česko na Majstrovstvách sveta v roku 2005 i 2006
Milan Hnilička

Milan Hnilička (* 25. jún 1973, Litoměřice) je bývalý český reprezentant v ľadovom hokeji.
Klubový hokej.
Milan Hnilička s hokejom začínal v česko-slovenskej hokejovej lige, kde chytal za HC Kladno. V sezóne 1992/93 odišiel do zámoria, keď ho ako 70. v poradí draftoval tím New York Islanders. Tri sezóny pôsobil v nižších severoamerických súťažiach. V sezóne 1995/96 sa vrátil do Česka a chytal dve sezóny za Kladno a ďalšie dve za HC Spartu Praha. V rokoch 1997 a 1998 sa dostal do výberu All-stars extraligy. V sezóne 1999/00 znovu odišiel do zámoria, tentoraz už do NHL. V tejto sezóne odohral síce iba dva zápasy za New York Rangers, ale ďalšie tri sezóny úspešne pôsobil v Atlante Thrashers. V sezóne 2003/04 prestúpil do Los Angeles Kings, ale odohral tam iba dva zápasy, viac zápasov odchytal na farme. V sezóne 2004/05 chytal za Bílí Tygři Liberec v českej hokejovej extralige a bol vyhlásený za najlepšieho brankára extraligy. Od sezóny 2005/06 pôsobil v Liberci. Sezónu 2009/10 začal v klube HC Slavia Praha, kde odohral len 3 zápasy. V roku 2010 ukončil aktívnu hokejovú kariéru.
Reprezentácia.
Milan Hnilička reprezentoval Česko trikrát na ZOH (1998, 2002, 2006) a raz na Kanadskom pohári v roku 1991. Zo ZOH 1998 si priviezol zlatú medailu, aj keď na tej aj predchádzajúcej olympiáde bol iba v pozícii náhradného brankára a počas turnajov sa nedostal na ľad. Viac si zachytal na majstrovstvách sveta. Reprezentoval Česko-Slovensko a Česko celkovo na ôsmich svetových šampionátoch, v rokoch 1991, 1992 (bronzová medaila), 1997 (bronzová medaila), 1998 (bronzová medaila), 1999 (zlatá medaila), 2001 (zlatá medaila), 2002 a naposledy získal zlatú medailu na majstrovstvách sveta v roku 2005 vo Viedni. Dostal sa aj do reprezentačného výberu Česka na zimné olympijské hry 2006 v Turíne, kde získal bronzovú medailu. 
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Milan Hnilička nastupoval na olympiádu v pozícii tretieho brankára. Po zranení Dominika Hašeka a kolísavých výkonoch Tomáša Vokouna dostal príležitosť až v troch zápasoch. Prvýkrát vymenil po prvej tretine brankára Vokouna v zápase s Kanadou, ktorý nakoniec Česko prehralo 2:3, ale Milan Hnilička za 40 minút hry nedostal ani gól. Nastúpil aj vo štvrťfinálovom zápase so Slovenskom, kedy po skvelom výkone dostal iba gól a pomohol tak svojmu mužstvu k postupu. Nasledujúci semifinálový zápas so Švédskom, ktorý bol zároveň jeho posledným zápasom na olympiáde, sa mu však vôbec nevydaril a po piatich inkasovaných góloch ho v druhej tretine vystriedal Tomáš Vokoun.
Tomáš Vokoun

Tomáš Vokoun (* 2. júl 1976, Karlovy Vary) je bývalý český reprezentant ľadovom hokeji. Je brankár, 184 cm vysoký, váži 90 kg (údaj z roku 2006).
Klubový hokej.
Po začiatkoch v českej hokejovej extralige, kde chytal za HC Rabat Kladno, odišiel v sezóne 1995/96 do zámoria. Najskôr pôsobil najmä v nižších severoamerických súťažiach. Od sezóny 1998/99 stabilne chytá s číslom 29 v NHL v klube Nashville Predators. V sezóne 2004/05, počas lockoutu v NHL, pôsobil v HC Znojemští Orli v českej extralige a v klube IFK Helsinki vo fínskej hokejovej SM-liige. Na sezónu 2005/06 mal s Predators uzavretú zmluvu na sumu 2,28 dolárov. Od sezóny 2007/08 bol hráčom Floridy Panthers. Keď mu skončila zmluva, odmietol podpísať lukratívny kontrakt s Floridou a upísal sa za smiešnu cenu 1,5 mil. dolárov tímu Washington Capitals.
Reprezentácia.
Reprezentoval Česko na Svetovom pohári a trikrát na majstrovstvách sveta, naposledy na majstrovstvách sveta v roku 2005 vo Viedni, kedy získal s českou reprezentáciou zlatú medailu a bol vyhlásený za najlepšieho brankára šampionátu. Získal s českou reprezentáciou aj bronzovú medailu na Zimných olympijských hrách 2006 v Turíne. 
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Tomáš Vokoun sa po zranení Dominika Hašeka dostal do pozície brankárskej jednotky Česka. V poslednom zápase základnej skupiny s Kanadou sa mu vôbec nedarilo a po troch inkasovaných góloch v prvej tretine sa nechal vystriedať. Nenastúpil ani na štvrťfinálový zápas so Slovenskom a semifinálový so Švédskom. V tomto zápase sa však karta obrátila a Tomáš Vokoun sa dostal opäť do hry, keď vystriedal v druhej tretine Milana Hniličku po piatich inkasovaných góloch. V poslednom zápase o bronz s Ruskom nastúpil do brány Vokoun a udržal si v ňom čisté konto.
Johann Heinrich Pestalozzi

Johann Heinrich Pestalozzi (* 12. január 1746, Zürich, Švajčiarsko – † 17. február 1827, Brugg) bol švajčiarsky pedagóg a sociálny reformátor.
Johann Friedrich Herbart

Johann Friedrich Herbart (* 4. máj 1776, Oldenburg, Nemecko – † 14. august 1841, Göttingen) bol nemecký filozof. Herbart vychádzal z predpokladu, že existuje množstvo jednoduchých reálnych entít (podobajúcich sa Leibnizovým monádam), z ktorých každej prináleží jedna jednoduchá, seba samu zachovávajúca kvalita. Duša je takouto reálnou entitou so sídlom v mozgu; statika a mechanika predstáv ako sebaudržiavajúcich krokov duše objasňuje psychické javy bez potreby siahnuť na pomoc po tzv. mohutnostiach duše.
Tom a Jerry

Tom a Jerry je americký animovaný seriál, má 162 dielov, bol nakrútený v rokoch 1940 až 1967. Je to najúspešnejší kreslený seriál na svete, ktorý dodnes milujú nielen deti, ale aj dospelí.
Popis.
Tom je kocúr, neustále naháňa myšiaka Jerryho. Ten na oplátku robí kocúrovi naschvály. Jednotlivé diely natočila spoločnosť MGM. Námet pre seriál podali William Hanna a Joseph Barbera.
Ďalšie postavy.
V mnohých dieloch sa okrem hlavných postáv objavujú ešte ďalšie postavy, napríklad malý šedý myšiak Tuffy, kačiatko, čierny kocúr Butch (vyslovuje sa [bač]), či dva buldogy – Spike a Tyke. Veľakrát sa tu objavuje aj ich majiteľka.
Zaujímavosti.
V prvom diele "Ako kocúr dostal padáka", ktorý vznikol 10. septembra 1940, sa ešte kocúr a myšiak volali Jasper a Jynx. Mená Tom a Jerry dostali až v druhom diele. Ďalšia zaujímavosť je, že keďže kresliari spoločnosti MGM neboli dostatočne výkonní, spoločnosť zadávala zákazky na výrobu dielov ďalším spoločnostiam. V rokoch 1961 – 1962 medzi ne patril Rembrandt Films Williama L. Snydera, ktorý pôsobil v Prahe, a na výrobe sa podieľali českí kresliari zo spoločnosti Bratři v triku. Celkom vytvorili 13 epizód, ktoré však bývajú hodnotené ako menej podarené.
V roku 2005 bol natočený celovečerný film "Tom a Jerry letia na Mars" (Tom and Jerry Blast Off to Mars).
Niektorým filmovým kritikom sa nepáčili scény, v ktorých ide doslova o život. Fiktívny program "Itchy &amp; Scratchy Show", ktorý sa objavuje v mnohých dieloch seriálu "Simpsonovci", paroduje najmä takéto surové scény. A asi okolo 20. rokov bol seriál pre deti s názvom Tom a Jerry, ale boli to dvaja ľudia, ktorí si pomáhali. 
Dabing.
Československá televízia Bratislava / Slovenská televízia (199 epizód).
Na slovenskom znení spolupracovali:
Operačná analýza

Operačná analýza alebo operačný výskum je využitie matematických modelov, štatistiky a algoritmov pri rozhodovaní. Používa sa na analýzu komplexných systémov reálneho sveta, zvyčajne s cieľom optimalizácie alebo zlepšenia výkonnosti. Je jednou z foriem aplikovanej matematiky.
Charakteristikou operačného výskumu je systémový prístup (od zložitejšieho k jednoduchšiemu) a tímová práca.
Cieľom operačnej analýzy je vytvoriť model (formálny opis) danej situácie a následne vykonať jeho optimalizáciu, teda nájdenie hodnôt parametrov modelu, pre ktoré dosahuje sledovaný výstup modelu extrém - minimum alebo maximum.
František Kaberle (1973)

František Kaberle (* 8. november 1973, Kladno) je bývalý český reprezentant v ľadovom hokeji hrajúci na poste obrancu.
Klubový hokej.
František Kaberle je obranca. Je 185 cm vysoký a váži 83 kg (údaj z roku 2006). V sezóne 2004/05 hral v českej hokejovej extralige za HC Rabat Kladno a v MoDo Hockey v švédskej hokejovej Elitserien. V sezóne 2005/06 sa stal hráčom Carolina Hurricanes v NHL s ročným príjmom 1,292 mil. dolárov. Hrá v drese drese s číslom 5.
Reprezentácia.
František Kaberle získal s reprezentáciou Česka päť titulov majstra sveta, naposledy na majstrovstvách sveta v roku 2005 a bronzovú olympijskú medailu na Zimných olympijských 
hrách 2006 v Turíne. 
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 
2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. 
Rodina a príbuzenstvo.
František Kaberle je ženatý. S manželkou Kateřinou majú dcérku Francescu. Otec František je bývalý česko-slovenský hokejový reprezentant, brat Tomáš je tiež profesionálny hokejista.
Jan Hejda

Jan Hejda (* 18. jún 1978, Praha) je bývalý český reprezentant v ľadovom hokeji.
Klubový hokej.
Jan Hejda je obranca. Je 191 cm vysoký a váži 95 kg (2005). V rokoch 1997 až 2003 hrával za klub HC Slavia Praha v českej hokejovej extralige. V roku 2003 sa stal v jeho drese českým majstrom. Následne si ho v drafte NHL v štvrtom kole vybral klub Buffalo Sabres. Od sezóny 2003/04 všakhral za CSKA Moskva v ruskej hokejovej lige, o dve sezóny neskôr za Chimik Moskovská oblasť. 
V sezóne 2006-07 debutoval v kanadsko-americkej NHL, bolo to za klub Edmonton Oilers. Edmonton odkúpil Hejdu od Buffala za právo výberu v siedmom kole draftu a následne s českým reprezentantom podpísal ročnú zmluvu. Od sezóny 2007/2008 bol hráčom Columbus Blue Jackets. V nasledujúcej sezóne sa ukázal ako jeden z najlepších obrancov klubu, ktorý skončil tímovým rekordom +20 v štatistike plus-mínus v tíme, v ktorom nikdy predtým nikto neskončil vyššie ako +13. Následne 29. apríla 2008 podpísal 3-ročnú zmluvu v hodnote 6 miliónov dolárov. Po tom, čo v predchádzajúcej sezóne neskóroval, zaznamenal Hejda v sezóne 2008/09 okrem 18 asistencií aj tri góly. Zahral si aj v troch zo štyroch zápasov play-off Blue Jackets v ich sérii úvodného kola proti Detroitu Red Wings, čo bolo vôbec prvé vystúpenie Columbusu v play-off.
Reprezentácia.
Reprezentoval Česko na Majstrovstvách sveta v rokoch 2003, 2004, 2005, 2006 a 2008.
Jaroslav Špaček

Jaroslav Špaček (* 11. február 1974, Rokycany) je český hokejový tréner a bývalý hokejista. Od sezóny 2012/2013 bol asistentom trénera HC Škoda Plzeň. V rokoch 2014–2018 pôsobil aj ako asistent trénera českej hokejovej reprezentácie.
Klubový hokej.
Jaroslav Špaček je obranca. Je 180 cm vysoký a váži 94 kg (údaj z roku 2006). V NHL hral prvýkrát v sezóne 1998/99 za klub Florida Panthers. Neskôr hral za Chicago Blackhawks a Columbus Blue Jackets. Počas lockoutu v NHL v sezóne 2004/05 hral v českej hokejovej extralige za HC Lasselsberger Plzeň a HC Slavia Praha. 
V sezóne 2005/06 hral znovu za Chicago Blackhawks. Nosil dres s číslom 6 a mal podpísanú zmluvu na 2,25 mil. dolárov ročne. Po 45 zápasoch prestúpil do tímu Edmonton Oilers. Bol súčasťou tohto tímu, ktorý sa pebojoval až do finále Stanleyho pohára, kde ale podľahol Caroline Hurricanes.
Pred sezónou 2006-07 podpísal ako voľný agent zmluvu s klubom Buffalo Sabres.
Reprezentácia.
Jaroslav Špaček získal s reprezentáciou Česka titul majstra sveta na majstrovstvách sveta v roku 2005 a bronzovú olympijskú medailu na Zimných olympijských hrách 2006 v Turíne. Obliekal reprezentačný dres s číslom 6.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Jiří Fischer

Jiří Fischer (* 5. jún 1980, Hořovice, Česko-Slovensko) je bývalý český reprezentant v ľadovom hokeji.
Klubový hokej.
Jiří Fischer hrával na pozícií obrancu. Je 196 cm vysoký a váži 102 kg (údaj z roku 2005). Od sezóny 1999/00 hral v NHL za Detroit Red Wings. V roku 2002 v jeho drese vyhral Stanley Cup. Počas lockoutu v NHL v sezóne 2004/05 hral za klub Bílí Tygři Liberec v českej hokejovej extralige. V sezóne 2005/06 mal s Detroitom podpísanú zmluvu na 1,33 mil. dolárov. Nosil dres číslo 2.
Reprezentácia.
Reprezentoval Česko na Svetovom pohári v roku 2004 a na majstrovstvách sveta v roku 2005, kde získal s tímom zlatú medailu.
Jiří Šlégr

Jiří Šlégr (* 30. máj 1971, Jihlava) je bývalý český a československý reprezentant v ľadovom hokeji, člen prestížneho spolku Triple Gold Club (víťazstvo na MS v ľadovom hokeji, OH a zisk Stanleyho pohára), a politik. 
Od februára 2010 do októbra 2011 bol členom ČSSD, v súčasnosti miestopredseda strany LEV 21 - Národní socialisté. Od roku 2010 bol poslancom parlamentu ČR. V polovici júna 2013 sa mandátu vzdal.
V súčasnosti pôsobí vo vedení hokejového klubu HC Litvínov, kde súčasne vykonáva funkciu vedúceho realizačného tímu.
Jeho otcom je Jiří Bubla.
Klubový hokej.
Jiří Šlégr bol obranca. Je 187 cm vysoký a váži 95 kg (údaj z roku 2005). V sezóne 2004/05 hral za HC Chemopetrol v českej hokejovej extralige. V sezóne 2005/06 hral za klub NHL Boston Bruins a mal uzavretú zmluvu na 950 tisíc dolárov ročne.
Mórrígan

Mórrígan (Morrígan, Morrighan, Morrigu, Mór-Rhioghain) je írska bohyňa bitky, konfliktu a plodnosti. Jej meno sa prekladá buď ako „Veľká kráľovná“, alebo ako „Fantómová kráľovná“, obe epitetá sú príhodné. Mórrígan sa objavuje ako jediná bohyňa alebo ako trio bohýň. Ostatné božstvá tria sú „Badb“ (Vrana), a buď Macha (takisto označuje vranu) alebo Nemain („zúrivosť“). Zvyčajne sa zjavuje nad bojiskom vo forme vrany.
Mórrígan je staroírska forma mena. Mor-Rioghain je moderný írsky tvar a vyslovuje sa mór rí-en.
Marek Židlický

Marek Židlický (* 3. február 1977, Most) je bývalý český reprezentant v ľadovom hokeji.
Klubový hokej.
S profesionálnou kariérou začínal v Kladne. V roku 1999 prestúpil do IFK Helsinki, kde hral aj počas lockoutu v NHL v sezóne 2004/05. V roku 2001 bol draftovaný klubom NHL, New York Rangers. Ešte predtým, než stihol odohrať jediný zápas, bol však vymenený do tímu Nashville Predators. Vo svojej premiérovej sezóne v NHL (2003/2004) si pripísal 53 bodov za 14 gólov a 39 asistencií a stal sa najlepším obrancom klubu. V lete 2008 ho Nashville vymenil do Minnesota Wild , kde odohral tri sezóny. Sezónu 2011/2012 začal v Minnesote, no už vo februári bol vymenený do klubu New Jersey Devils. V marci 2015 bol vymenený do tímu Detroit Red Wings. Celkom nastúpil v NHL na 783 zápasov, v ktorých strelil 85 gólov a pridal 316 asistencií.
Reprezentácia.
Marek Židlický získal s reprezentáciou Česka titul majstra sveta na MS 2005 a bronzovú olympijskú medailu na ZOH 2006 v Turíne. Obliekal reprezentačný dres s číslom 3.
Zimné olympijské hry 2006.
Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0. Marek Židlický bol so štyrmi gólmi, napriek tomu že je obranca, najlepším strelcom svojho mužstva.
Reprezentačná štatistika.
Premiéra v reprezentácii: 11. apríla 1999, Česko - Slovensko, Liptovský Mikuláš.